Nasze wspomienia z Albatrosa
Spotkanie w Albatrosie było czymś niesamowitym. Spotkali się ludzie kierzy se przyjaźniom i ze sobom piszom. Jak jedyn uczestnik spotkania, bydzie wracać wspomiyniami do tego dnia. Nejednymu z nich na to wspomniyni se placzka z oka wykulnie z radości, że spotkali se w realu. Karlusowi dziynkujymy że przybył z żonkom i przywjoz Nina z sobom .To Dziynki Karlusowi spotkanie doszło do skutku, to On założył SlonskoGodka i otwar dwjyrze na Slonki Dom ,Slonske Forum, Winszujymy oraz założył Slonsko Ziymia. To On odwalił wielko robota i nas złonczył we wielkim pszoniu jako w sercach momy do ukochanego ŚLONSKA W Albatrosie spotkali sie domowniki kerym dzisio zadałach jedno i to same pytaniy.-Jakie majom wspomienia ze spotkania w Albatrosie?
Karlus-
Warto bylo jechac. A ze spotkanio ciesza sie jak maly bajtel. Dziynkuja.
Karlus skromy jak dycki ale jo widziała Jego radość, jego roześmiane oczy kiedy z nami se witoł , widziałach te uściski jak ze starymi znajomymi. Całym sobą wyrażał radość ze spotkania z nami Domownikami i tak samo nigdy nie zapomni tego spotkania jak my wszyscy
Regina
Jakie mosz wspomienia ze spotkania w Albatrosie?
Moji marzyni się spełniło
Powiym Wom prowda.U mje przeważnie ło czymś decyduje przipadek .Tak było i ze Slonskom Godkom.Bez przipadek trefiłach na strona założono bez Karlusa i tak mi się spodobała żech już tam została.I teraz przipadek tyż zadecydowoł ło spotkaniu w Albatrosie. Smutny przipadek keryn jak by to pedzieć dlo nas boł szczynśliwy .No bo my się spotkali w realu.Dycko tak po cichu mi się marzyło żeby tak kiedyś my wszyjscy co piszom na Sloskim Domie mogli się spotkać pogodać ale to ni bez internet yno tak zwyczajnie .I marzyni moji się spełniło.Poznałach w rzeczywistości jak wyglondajom ludzie kerzi piszom na SG. Je żech miło zaskoczono bo moji wyobrażynia ło domownikach SG som teraz cołkiym insze .Som to naprowda wspaniali ludzie kierzy przijechali z dalekich stron yno po to ,żeby te pora godzin być do kupy .Nie byda tu wymiyniać kożdego z osobna bo wszyjscy zasługujom na miano prawdziwych kamratow i kamratek a same spotkani tref jak by to padali insi pozostanie w pamiynci do końca życio .To dzinkuja jak umia najbardzi wszystkim uczestnikom spotkanio że dostarczyli mi tela radości i życzliwości i myśla że na tym jednym trefie sie nie skończy .
Nina
Jakie mosz wspomienia ze spotkania w Albatrosie?
Przez moje jake take szkryflanie, poznałach fajnych ludzi.
Ludzi co tak jak jo pszajom Ślonskowi i naszy godce, ludzi, co niy yno godajom, ale i we wierszach Ślonskość opiywajom. Piszom proza, robiom filmiki i przez granie czy śpiywanie, tyż wyrażajom te ślonske pszonie.No i tyn nojważniejszy człowiek, tyn co poradzioł nos do kupy zebrac, łobudzić uśpione serca i talynty.Nasz Karlus, co stoł sie nom tak bliski, choć jest tak daleko.
I nogle wiadomość „spotykomy sie w „Albatrosie”-szok-panika-obawy i ciynżko decyzjo- niy jada!
Karlus jednak niy doł za wygrano, „kej ty niy mogesz przijechać, to jo przijada po cia”
No i zaś te nerwy, jake bydzie powitanie, czy jo tak wyglondom jako mie zno ze internetu, rynce sie czynsom, serce kołacze i to wszystko niypoczebnie. Powitanie boło ciepłe i te uczucie że sie witom ze starym ale downo niywidzianym przyjocielym. Karlus przijechoł ze swojom żoneczkom i przyjociołkom.Jadymy do „Albatrosa” i zaś te same obawy, flaki mi sie przewrocajom, serce wali, czuja sie jak przed piyrszom randkom, te rozmajite myśli lotajom mi pod czaszkom:
-jak to bydzie-jak mie przijmnom-przeca tych ludzi znom yno z internetu- tam niktorzy sie już znajom jak mie potraktujomChociorz jo z natury dużo godom to teroz jakoś mi ty godki brakło, tak my dojechali.Na miejscu zapomniało sie ło wszystkich obawach i cołkim strachu.
Ooooo! Ulka z chopkym-ściskanie, całowanie i ta radość
Kule! Beata i Roman Kostka ze synkym- niy znom-powitanie jak starzy znajomi
Hyjdla- wcale niy znom, ale kaj tam, zaro poczułach jakos wiyź
Ktoś zawołoł- Marichen przijechała- poruszynie, radość, kożdy chcioł być piyrszy kejby Marysia uściskać, jeszcze uściski z Rynim, drobnom, sympatycznom kobitkom. Jeszcze przijymne zaskoczynie, dwie gryfne frelki w piyknych strojach, to nasze Muszketerki Danusia i Gosia.
Teroz już czuja sie jak w rodzinie, wszystke obawy poszły kajś na bok, zastompioły je inne uczucia, kerych słowami niy idzie wyrazić.Zabawie, klachaniu, godce niy boło końca. Karlus gwiazdom wieczoru, kożdy chce z Nim zdjyncie, bo przeca jest nom taki bliski chocioż jest tak daleko. Czimia sie jeszcze trocha z boku bo jeszcze niy wiym czy jo tam pasuja, pod koniec juz wiedziałach ze to nasza wielgo ślonsko rodzina.W drodze powrotny niy chciało mi sie nic godać bo analizowałach kożdo minuta naszego spotkanio. To co czułach to yno serce wiy, słowa tu napisane tego niy wyrażom. Dugo byda pamiyntać te spotkanie, inaczy sie teroz czuja i mom nadzieja że jeszcze take spotkanie sie łodbyndzie. Dziynkuja wszystkim za to że byliście, za to że poczułach wielko radość i za ciepłe przijyncie.
Jakie mosz wspomienia ze spotkania w Albatrosie?
,NIY MOM SŁOW żeby to opisac .Zrobilaś to bardzo
dobrze i Ty mosz grajfka do pisanio (jo sie na to niy nadowom ) moga
zrobic filmik i zrobia napewno ,tak pokoża co odczułach .A chyba kożdy
jeszcze żyje z myślom o tym co sie nom przytrafiło bo to było ekstra ,tego
niy idzie opisać ,to TRZA PRZEŻYĆ pisza pod waszymi wypowiedziami że takie coś sie mogło stać i że marzynia czasami sie spelniajom , a mi se speniły. Nigdy bych nie pomyślała że byda w Albatrosie że poznom was wszystkich osobiście,a stało se to za sprawom Romana i Beaty
za co im festy dziynkuja
Jakie mosz wspomienia ze spotkania w Albatrosie?
Spotkanie we Albatrosie było dlo mnie bardzo piękne,moga powiedzieć jedno z piękniejszych spotkań w moim życiu a już najpiękniejsze spotkanie tego roku 2011.Nie potrafia określić słowami co żech czulą bo chyba nawet tego nie do się opisać słowami.
Wiem ze chciała bych tam jeszcze raz powrócić i uścisnąć dłonie jakże dalekich a jednak bliskich mi sercu domowników SlonskiejGodki. Pozostały wspomnienia,utkiwiły mi w pamięci nie jedne słowa,czuje ciepło niektórych rak i szeroko otwarte ramiona naszej słońskiej rodziny. Naturalnie spoglądam z łezkom w oku i na zdjęcia,niektóre ale nie som zapisane na aparacie cyfrowym,ale zostały zapisane na zawsze w mojej pamięci. Na koniec chca powiedzieć Dziekuja ze wszyscy jesteście! i pamietejcie prosza że kożde pożegnanie je radością przyszłego spotkania-Do zobaczenia!!
Beata
Roman jest bardzo zadowolony i mimo ze my byli tam yno na dwa dni zeby se z wszystkimi spotkac to zrobil to chetnie ,i zrobil by to jeszcze roz.Moze cos na tyn tymat zaspiewo ,moze tak lepi bydzie mogl wyrazic to co przeżył.
Jakie mosz wspomienia ze spotkania w Albatrosie?
Już troszka czasu minyło,ale dali móm w sercu nasze pjykne spotkani w Albatrosie.
Ludzie kjerych w necie poznałach spotkałach na żyw.Już w necie na Ślónskim Dómje
i Ślónskij Godce my sie czuli jak jedna familijo.A tera ?Tera to nasze wjynzi sie pogłymbiły
i ta nasza familijo sie jeszcze bardzi zwjónzała.Nasze kamratki i kamraty przyjechali
z dalekich strón Ameryki, Francyje i Niymjec no i my co na Ślónzku mjyszkómy.
Ledwo my sie ujrzeli tak wyściskali choby cołki wjeki my sie znali.Naszej godce nie było kóńca.
Wjycie ,aż ciynżko uwjerzyć ,że w necie idzie znojś takich serdecznych przyjocieli.
Na te spotkani jechali my chyba wszyjscy z bijóncym sercym – jako to bydzie ?
Ale jak my sie spotkali w tym Albatrosie to naszej radości nie było kóńca.
Czas nóm tak wartko slecioł w serdecznej atmosferze.Spotkali my sie przeca s naszym
Karlusym z Ameryki co nóm założół te stronki SG ,SD,SZ,SF i Winszujymy kaj mogymy
ta nasza ślónsko godka we śwjat puszczać.Czas nóm wartko przelecioł i ze smutkym
my sie żegnali,nie jednymu płaczka sie w łoku zakrynciła.Te spotkani taki serdeczne dycki
byda pamjyntać,łobjecali my se jednak ,że jak yno bydzie to możliwe to sie zajś spotkómy.
Spómniynia pjykne zostały i na zdjynciach uwjecznióne tych co mogli tam dojechać:
Karlusa z żónkóm,Marichen,Nina,Beata s Romanym,Hyjdla,Rynia i jo.
Były tyż Gosia i Dani prezynterki radyjka Ślonske Muszketery,przeca łoni tyż som
dómownikami SD.Pora naszych dómowników nie poradziło s nami być,ale serca jich tam były.
Jak se spómna ło Albatrosie i naszym spotkaniu to aż ciepło przy sercu sie robi.
Już nie poradza sie doczekać kjedy zajś sie spotkómy.
Pjykne chwile
Pjykne chwile już za nami
To tyn fajer s kamratami
Co po śwjecie rozciepani
Przyjechali na spotkani
Moc łuścisków i kusioli
Jedyn s drugim sie pośmjoli
W sercu radoś kożdy mjoł
Humor wszyskim dopisoł
A nasz Karlus jak tatulek
Wyściskoł sam wszyskich czule
Krynciła sie płaczka w łoku
Łutrzyłach se jóm na boku
Ślónsko Godka Ślónski Dóm
Tera razym my sam sóm
Muszketerki dołónczyły
S nami tyż se potańczyły
Gro muzyka w Albatrosie
Kożdy tukej dobrze mo sie
Ale do dóm pora je
Tuż żegnómy s płaczkóm sie
Pjykne chwile my przeżyli
S sobóm bardzi połónczyli
Radoś w sercach tera mómy
Że zajś tukej sie spotkómy
Urszula Oślislok
Tutej podziynkowanie skłodom wszystkim tym co byli na spotkaniu w Albatrosie.
Dziękuje Dani i Gosi prezenterkom Radia ŚlonskeMuszketery, a zarazem Domownikom za udział w spotkaniu Takie spotkanie to coś niepowtarzalnego w życiu. Pisza to, i już dzisiej myśla o nastympnym naszym spotkaniu ,na kerym mom cicho nadzieja spotkać tych kerzy nie mogli z roztomańtych przyczyn być w Albatrosie.
Bardzo dziynkuja wszystkim za odpowiedzi
Maria Kostrzewa
17.09.2011
pol_Latn pol_Latn isl_Latn szl_Latn pol_Latn vec_Latn pol_Latn pol_Latn szl_Latn xho_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn vec_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn cym_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn vec_Latn szl_Latn eus_Latn pol_Latn pol_Latn pol_Latn szl_Latn unk